สนามกีฬาเลวีส์

สนามกีฬาเลวีส์ (อังกฤษ: Levi's Stadium) หรือเป็นที่รู้จักในปัจจุบันในชื่อ แซนแฟรนซิสโกเบย์แอเรียสเตเดียม (อังกฤษ: San Francisco Bay Area Stadium) สำหรับการแข่งขันฟุตบอลโลก 2026 เป็นสนามกีฬา ตั้งอยู่ที่เมืองแซนตาคลารา รัฐแคลิฟอร์เนีย สหรัฐ โดยตั้งอยู่ทางทิศตะวันตกของเมืองแซนโฮเซ ในพื้นที่ซานฟรานซิสโกเบย์แอเรีย สนามแห่งนี้ทำหน้าที่เป็นสนามเหย้าหลักของสโมสรแซนแฟรนซิสโก โฟร์ตีไนเนอร์ส ในการแข่งขันเนชันแนลฟุตบอลลีก (NFL) มาตั้งแต่ปี ค.ศ. 2014 โดยตัวสนามกีฬาตั้งอยู่ห่างจากเมืองซานฟรานซิสโกไปทางทิศใต้ประมาณ 40 ไมล์ และได้รับการตั้งชื่อตามบริษัท เลวาย สเตราส์ แอนด์ โค ซึ่งเป็นผู้ซื้อสิทธิ์ในการตั้งชื่อสนามในปี ค.ศ. 2013 ในปี ค.ศ. 2006 สโมสรโฟร์ตีไนเนอร์สได้เสนอแผนการสร้างสนามกีฬาแห่งใหม่ในพื้นที่นันทนาการแห่งรัฐแคนเดิลสติิกพอยต์ในซานฟรานซิสโก ซึ่งเป็นที่ตั้งเดิมของแคนเดิลสติิกพาร์ก สนามเหย้าแห่งเก่าของทีม โดยโครงการนี้ประกอบด้วยแผนการสร้างพื้นที่ค้าปลีกและโครงการพัฒนาที่อยู่อาศัย ซึ่งอ้างว่าจะสร้างประโยชน์อย่างมากให้แก่ชุมชนฮันเตอร์สพอยต์ที่เคยประสบปัญหาความเสื่อมโทรมของเมืองในอดีต อย่างไรก็ตาม หลังจากความล้มเหลวในการเจรจากับทางเทศบาลเมืองซานฟรานซิสโก สโมสรโฟร์ตีไนเนอร์สจึงเปลี่ยนความสนใจมายังพื้นที่ที่อยู่ติดกับสำนักงานบริหารและสิ่งอำนวยความสะดวกในการฝึกซ้อมของทีมในเมืองแซนตาคลาราแทน ในเดือนมิถุนายน ค.ศ. 2010 ผู้มีสิทธิ์เลือกตั้งในเมืองแซนตาคลาราได้ลงมติอนุมัติมาตรการอนุญาตให้จัดตั้งสำนักงานสนามกีฬาแซนตาคลาราซึ่งเป็นองค์กรที่ได้รับการยกเว้นภาษี เพื่อทำหน้าที่ก่อสร้างและเป็นเจ้าของสนามกีฬาอเมริกันฟุตบอลแห่งใหม่นี้ รวมถึงอนุญาตให้ทางเมืองปล่อยเช่าที่ดินให้แก่ทางหน่วยงานดังกล่าว เงินกู้เพื่อการก่อสร้างที่ระดมทุนจากนักลงทุนเอกชนได้รับการค้ำประกันในเดือนธันวาคม ค.ศ. 2011 ทำให้การก่อสร้างสามารถเริ่มต้นขึ้นได้ในเดือนเมษายน ค.ศ. 2012 และสนามกีฬาเลวีส์ได้เปิดใช้งานอย่างเป็นทางการเมื่อวันที่ 17 กรกฎาคม ค.ศ. 2014 สนามกีฬาเลวีส์เคยเป็นสถานที่จัดการแข่งขันแพก-12 ฟุตบอลแชมเปียนชิปเกม ตั้งแต่ปี ค.ศ. 2014 จนถึงปี ค.ศ. 2019 ก่อนที่รายการแข่งขันดังกล่าวจะย้ายไปจัดที่อัลลิเจียนต์สเตเดียม ในพาราไดซ์ รัฐเนวาดา ซึ่งในอดีตนั้น รายการนี้จะลงเล่นในสนามเหย้าของทีมที่ อ้างอิง แหล่งข้อมูลอื่น เว็บไซต์ทางการ สเตเดียมส์ออฟโปรฟุตบอล – สนามกีฬาโฟร์ตีไนเนอร์ส